Uheldig kombination af komfur og plasticposer startede kraftig brand.

Beboerne på en landejendom på Jerupvej i Mosbjerg skal have nyt køkken efter en brand torsdag aften. Branden brød ud omkring klokken 23 og årsagen er en kat eller en hund, som på en ukendt måde har fået tændt komfuret. - Der stod nogle plasticposer deroppe, og branden udviklede ret hurtigt en kraftig varme, så både gulv og loft har taget voldsom skade, fortæller vagtchef ved Nordjyllands Politi Mogens Hougesen,. Hverken mennesker eller dyr kom til skade ved branden.